Mooihawe Vrystaat – Bejaardesorgsentrum
Vrystaat Bejaardesorgsentrum word beskou as een van die grootste instansies van sy aard in die Vrystaat en is 1 (een) van 15 (vyftien) instansies wat deur Vrystaat Versorging in Aksie (voorheen bekend as die Oranje Vrouevereniging), ‘n geregistreerde Welsyn- en Fondsinsamelingsorganisasie met ‘n nie-winsgewende oogmerk bedryf word. Dienste by Mooihawe Huis word sedert 1970 gebied aan inwoners.
Mooihawe Tehuis vir Bejaardes maak voorsiening vir die versorging van 140 inwoners, waarvan verswakte bejaardes die grootste persentasie uitmaak. Fisiese- en geestelik gestremde persone word ook hier gehuisves, maar in kleiner getalle. Die strewe van Mooihawe Tehuis vir Bejaardes is om 'n omvattende kwaliteitversorgingsdiens aan bejaardes en gestremdes te lewer om in hulle fisiese-, maatskaplike- en geestelike behoeftes te voorsien. Alle aksies word dan ook hierop gerig.
Die voorsiening van woonfasilitiete vorm deel van die spektrum van versorging. Veilige en gerieflike behuising met 'n omgewing wat emosionele ondersteunend is bevorder nie alleen die algemene welsyn van die bejaarde nie maar dra ook by tot langer onafhanklike funksionering. Die sentrum se strewe is dus om deur bekostigbare en toeganklik dienste, bejaardes te bemagtig en te ondersteun om so lank as moontlik 'n aktiewe en konstruktiewe bydrae tot die gemeenskap te lewer.
By die Leefstylsentrum bied ons voorkomende en ondersteunende programme aan. Hierdie programme is gemik op ondersteuning van die bejaarde deur die ekonomiese en sosiale bemagtiging deur middel van die toegang tot inligting,voorligting en onderwys.
051 444 3865
Melville Rylaan 100